लेखिका ने फिर सवाल करते हुए पूछा कि क्यों बेटी क्यों नही? तो महिला ने मुस्कुराते हुए कहा कि “बेटी तो कुछ दिनो बाद ससुराल चली जाती है, लेकिन बेटा हमेशा साथ रहेगा और उपर से पैसे कमाएगा सो अलग। हमारे खानदान की हर लड़की सोचती है कि उसका पहला बच्चा बेटा ही हो क्योंकि फिर हम नसबंदी करा लेते हैं। क्योंकि बेटा होने के बाद दुबारा गर्भवती नही होना पड़ता लेकिन अगर पहला बच्चा बेटी हो गई तो फिर जबतक बेटा न हो हमे गर्भवती होना पड़ता है। आखिर बेटा ही तो बुढ़ापे का सहारा होता है न। उसे ही वंश चलाना होता है”।